拍住潘頓戰意如虹 昇哥今朝畀晒料
2024年05月25日 12:30
東網電視
更多新聞短片
「超力量」勝後更收身，連捷可期。
黎昭昇季內同潘頓合作，有8冠5亞11季之佳績，潘一哥亦是幫黎廐贏得最多馬嘅騎師，明日這對拍檔將再度攜手出擊，有第1場「超力量」及第6場「勇霸龍」兩件，同樣屬爭勝機會份子，賠率更肯定熱辣辣，賽前一日有備戰動靜，自然成為鏡頭焦點。
7時15分，上述兩駒由助手騎往內圈踱步加課，練者在烽火台督操後再折返機坪接馬，見佢踩住私家戰車心急如焚，在馬房閘口檢閱一輪才返入倉，動態吸引，搏殺意欲高漲。
「超力量」新勝猶勇，復課後進度良好，擺明未肯收手要趁季尾再執多劑，「勇霸龍」兩戰得1季1亞，亦是趕住交代格局，鬥志毫無懸念。